Man skuldig ná video’s van mishandelde bokkeArgieffoto (Foto: ansi.okstate.edu) Sipho Makamo (25) het Maandag in die Tonga-landdroshof skuldig gepleit op twee aanklagte van dieremishandeling. Refiloe Tsotetsi, Makamo se regsverteenwoordiger, het ŉ pleitverduideliking aan die hof voorgelees waarin Makamo erken het dat hy ŉ ernstige misdaad gepleeg het. Staatsaanklaer Frederick Mhelembe het gesê Makamo moet vir die publiek om verskoning vra. “Wat jy gedoen het, is nie aanvaarbaar in die gemeenskap nie. Jy het soos ŉ held gevoel nadat jy die bokke mishandel het en video’s daarvan op sosiale media versprei het.” Landdros Sibonisiwe Sibuyi het Makamo tot ŉ boete van R6 000 of ses maande tronkstraf gevonnis, wat vir vyf jaar opgeskort is.